Между Петата лодка и Къщата на глухия, преоткриване езика на истината - Факел\nНачало Отзиви Между Петата лодка и Къщата на глухия, преоткриване езика на истината\nПреводачът Асен Милчев получава Сребърен плакет\nза популяризиране на словашката литература в България\nВсяка литературна среща в Словашкото посолство в София неизменно се превръща в празник, тъй като преводачи като непрежалимия поет Димитър Стефанов или като Асен Милчев неизменно напипват онези творби, които ще развълнуват всеки европеец и ще покажат по достойнство съвременното лице на поезия и проза, които са ни близки както по тематика, така и по естетически критерии. Нерядко се събираме там, за да осмислим връзките между съвременните ни литератури. Обикновено приветстваме поредното благородно дело на Асен Милчев и затова, преди да говоря за неговите любими автори, ще отделя на необходимото внимание на забележителната му индивидуалност. Спомням си, че за първи път срещнах името на авторката Моника Компаникова в съставения от Милчев великолепен брой 1 от 2014 г. на списание „Панорама“, който беше посветен на съвременната словашка проза. Това беше чудесна възможност да се запознаем с търсенията на писателите от тази толкова обичана в България страна и да почувстваме колко близки са те до нашето светоусещане. И ние, българите, и словаците продължаваме да разсъждаваме над това, което се случи с всички нас през втората половина на миналия век – тръпки ни побиват, когато разтворим преведения от Милчев роман „Майки“ от Павол Ранков – творба, която се родее с прозата на Варлам Шаламов и на Александър Солженицин, но разглежда лагерната тема по съвсем своеобразен начин. Още по-голяма историческа фреска е епичният роман на същия писател „Случи се на първи септември“, преведен от Николай Фенерски. Асен Милчев ни запозна с блестящия роман „Кафене „Хиена“ от Яна Беньова, получил Европейската награда за литература – произведение, в което той съвсем аргументирано намира общи настроения с „Физика на тъгата“ на Георги Господинов. На него и на издателството на Кирил Кадийски „Нов Златорог“ дължим и срещите си с прозата на Михаил Хворецки – „Компаньонът“ , „Дунав в Америка“ и „Трол“ – те несъмнено са сериозни постижения на модерната европейска литература. Ако се върнем малко назад, ще си спомним и представения от преводача знаменит сюрреалист Алберт Маренчин, за когото в авторитетната френска „Енциклопедия на сюрреализма“ са отделени немалко редове. Маренчин е един от онези, които не приеха нахлуването в Чехословакия на войските на Варшавския договор през 1968 г. и това му коства тежки години, в които не можеше да се среща с читателската публика. Представянето му на български от Милчев е сериозен принос в докосването ни до най-съществените явления в славянските литератури през втората половина на миналия век. През 2017 година преводачът получи сребърен плакет от министъра на външните работи на Словакия за разпространение и популяризиране на словашката култура и литература в България, а работата му в българските културни институти в Словакия и в Прага го срещна с много творци.\nИ така, благодарение на този вестител на духовността ние имаме добра представа за търсенията на писатели, които са ни близки и като вътрешен мир , и като осмисляне на близката история. В този смисъл поредният празник несъмнено беше и срещата с „Петата лодка“ от Моника Компаникова, роман, който през 2011 г. получи най-голямата словашка литературна награда „Анасофт литера“ и беше преведен на немски, унгарски, дори на арабски, а в Хърватия е включен в поредица от трийсет най-добри съвременни европейски романи. Критиците и читателите не пестяха хвалбите си за това произведение, едни го сравняваха с ранния Труман Капоти от „Други гласове, други стаи“ и „Музика за хамелеони“, но по-смислено ми се струва наблюдението, че Компаникова дълбае в онази посока, в която насочва вниманието ни и нобелистът Уйлям Голдуин в знаменития си „Повелителят на мухите“. Мога да направя сравнение и с български образци – например с прозата на рано напусналия ни невероятно талантлив Николай Вълчинов, който в романите „Сезонът на канарчетата“, „Послушни момчета“ и „Сам“ постигна сходно въздействие.\nАсен Милчев е уверен, че посланието на романа ще стигне до сърцата на нашите читатели. Помним дехуманизирания жилищен комплекс от „Кафене „Хиена“ на Беньова, в подобна атмосфера се движат и героите на Компаникова, а те са хора от три поколения. „Петата лодка“ наистина може да се възприеме като драматична история за отношенията между родители и деца, но за мене това е едно забележително обобщение на съвременния живот и на всичко, което се случи с хората от изтока, когато ги връхлетя прехода. От старата комунистка Ирена, която панически ще се опита да унищожи всички свързани с миналото й документи, през съвсем рано станалата майка нейна дъщеря Луция до внучката Ярка – това са не просто три, трагично свързани образи на необикновени жени. Действието на романа, който в само 200 страници, протича в период от повече от трийсет години, а това вече не може да се нарече камерна творба или психологически етюд – това е безмилостна дисекция на епохата. Разкъсаните връзки между поколенията се дължат не само на личните особености на героините, а на обкръжаващата ги атмосфера на несигурност, на алиенация. Да, „Физиката на самотата“ се проявява с пълна сила и тук, за да ни покаже, че всеки трябва да гребе в своята лодка, а петата ще е тази, която може би ще намери някакъв изход.\nВ основата на романа, както разбираме от интервютата на Компаникова, лежи документална история, развила се в Чехия. Едно дванайсетгодишно момиченце открадва две близначета и заедно с избягалия от къщи осемгодишен Кристиян се опитват да създадат „святото семейство“. Библейските отпратки са уж далечни, но аз силно усещам християнския дух в тази необикновена книга, в която „крехко перо разказва за груби неща“, както твърдят критиците. Да не забравяме, че Компаникова е от поколението, което няма лични спомени от годините на тоталитаризма, тя е с година по-малка от моята най-голяма дъщеря. Видяла е гримасите на посттоталитаризма, но е имала щастието да живее в малко градче, заобиколено от лозя. При това тя е завършила Висшия институт за изобразително изкуство с две специалности – цветна графика и живопис. Още първите страници на романа ни доказват, че е писан от талантлива художничка, тъй като тя умее да сменя багрите, да рисува невероятни картини. Да, дворът на къщата сред лозята, която героинята Ярка наследява от дядо си – беглеца от прелестите на „червения рай“ напомня острова на хлапаците от „Повелителят на мухите“. В реалистичното повествование дръзко изникват сюрреалистични сцени, като например историята на премазаното котенце, което Ярка ще погребе. Дали всъщност тя не погребва собственото си неслучило се детство? Дали майка й с поведението си също не е жертва на бруталната действителност? Няма силни връзки между поколенията, няма и разбиране между тях, макар разликите в годините да не са особено големи. Приятелят на Ярка пък е задушаващо обичан от своята майка, затова все намира отнякъде карфици и ги забива под ноктите си. Той и Ярка ще се опитат да сторят с близнаците онова, което им е било отнето. Всъщност, може би те ще ни разкажат индиректно историята на самата Моника Компаникова, която за разлика от майката на Ярка Луция има чудесно семейство, нещо повече – тя е започнала този роман, когато се ражда големия й син и го е завършила, когато на света идва по-малкия. Разбираме, че са я вълнували проблемите на семейството, че не й е било лесно да става сутрин в шест и половина, да пътува един час до Братислава, вечер да се връща капнала от умора, да пере и да готви и да си оставя нощта за творчество. Навярно затова героите на романа могат да бъдат наречени „нощни“, макар панически да дирят повече светлина и добрина. Романът започва с погребване на котка и завършва по същия начин, но междувременно младите герои са минали през чистилището на своята градина, на илюзията си за „свято семейство“, през хуманизирането, въпреки разкъсаните връзки с родителите им. „Петата лодка“ всъщност е разказ за много неща – за криволиците на епохата, за колизиите между поколенията, за философското възприемане на живота и на смъртта, за откриването на изход. Ярка ще натрупа житейски опит и ще се опита да го реализира в почти невъзможната любов с бащата на приятелката си Петер – истината за нея ще ни стане съвсем ясна едва към самия край, когато диша с пълни гърди ароматния и свеж септемврийски въздух“, тя вече е трийсетгодишна и всички са я отхвърляли, бълнува за взаимност, за докосване. И прегръдката идва, неизказаното се изрича, неопростеното е опростено. Художничката и белетристката се сливат в едно, за да ни предложат отворен финал в картина, която носи нещо от заредения с оптимизъм въздух на Пезинок, лозарското градче край Братислава, в което Компаникова живее.\nПрозата й е живописна, кинематографична, не случайно екранизацията по романа, направена от режисьорката Ивета Грофова, вече жъне успехи по световните фестивали (бе прожектиран в Унгарския културен институт в София на Вишеградския филмов фестивал през май 2018 г.). Във филма обаче Ярка няма да порасне, ще си остане единайсетгодишна, тъй като, каквото и да си говорим, на екранът се разказва една история, а в романа „Петата лодка“ има много повече.\nРазбира се, можех да говоря и за посланията в „Трол“ на Хворецки, мъдра и разкриваща опасностите от рекомунизация в съвременния свят. Обаче отделих толкова внимание на един от най-амбициозните предишни преводи на Асен Милчев, защото ми изглежда привлекателно да го сравня с най-новото му постижение: поредната среща с художественото майсторство и с политическата проницателност на Павол Ранков. Белетристът е носител на Наградата на Европейския съюз за 2009 година. Милчев обича да се сприятелява с творците, които превежда. Той търси общите моменти в светоусещането, за да навлезе по-дълбоко в художествените им светове. Така се случи с Хворецки, в когото откри сродна душа. Но още по-близък несъмнено му е Ранков. Романът „Майки“, продукт на издателство „Безсмъртни мисли“ ,беше едно от преводните събития на 2014 година. Когато Ранков и Милчев се срещат на 26-ия панаир на книгата в Братислава, словашкият белетрист преподава „Книгознание и информатика“ във Философския факултет на Университета „Коменски“. Той току-що е завършил новия си роман „Легенда за езика“. Възприема го като поредна част от своеобразна историческа трилогия: тя започва със „Случи се на 1-ви септември“, епичен разказ за годините от началото на Втората световна война до 1968. Продължава с трагичния разказ за сталинските лагери в „Майки“ и стига до епохата на така наречената „нормализация“ в „Легенда за езика“. Ранков дълго се рови из документите в открития в Словакия Институт за народната памет. Установява с изумление, че са се извършвали чистки дори в системата на сигурността, тъй като в органите трябвало да останат само „най-верните от верните кадри“. Ето как накратко самият Ранков представя „Легенда за езика“: „Действието се развива през 1972 година, след Пражката пролет. Отразявам ресъветизацията в чехословашкото общество. Постарах се да уловя тогавашната атмосфера, когато всичко беше сива, блудкаво, безнадеждно. Пиша най-вече за младите хора, които бяха изживели опиянението от свободата, а после се налагаше отново да сведат глави. Така че това е отчасти роман за това „изгубено“ поколение.“ Несъмнено всичко това разбужда интереса на Асен Милчев. Веднага си личи, че този роман е превеждан с любов. Всъщност това е и книга за моето и неговото поколение, тъй като аз съм роден през 1950 г., а Асен е с три години по-голям от мене. Усеща се, че е приел текста присърце. Дори е намерил най-силното решение за корицата – сложил е там картината „Момичето със златните очи“ от леля му Мила Милчева – това е портрет на сестра й Христина, когато художничката живее в емиграция. Младата красива жена сякаш е прототип на трагичната героиня от романа Таня, която ще изпита безумната жестокост на епохата. Така преводачът прехвърля мост между родовата си памет и родовата памет на героите от романа на Ранков.\nПреди „Легенда за езика“ Милчев ни поднесе посланията на един от най-силните и епични словашки романи през 21 век – за издателство „Гея Либрис“ той преведе „Къщата на глухия“ от Петер Крищуфек. Сравненията между прозата на Крищуфек и на Ранков се налагат от само себе си. Филмовият режисьор и белетрист Крищуфек е роден почти цяло десетилетие след Ранков, но той също великолепно познава драматичната нова история на страната и с потресаваща сила описва безчинствата на болшевиките. Той загива трагично при катастрофа на 44 години.Заглавието на романа му е взето от мястото, където геният Франциско Гоя рисува знаменитите си „черни картини“.Той започва с разкази, в които се усеща влиянието на „магическия реализъм“, междувременно се отдава и на музиката, както и на киното, а в романа „Къщата на глухите“ не само майсторски вплита семейната си история, но и създава ярък документ за безмилостното време. В едно интервю във „Факел“ с Асен Милчев споделя, че любимите му писатели са Павол Ранков с „Майки“ и „Случи се на първи септември“ и Моника Компаникова с „Петата лодка“. Към прекрасната компания непременно трябва да добавим и Ивана Добраковова, чийто роман „Белвю“ имах удоволствието да представя пред читателите преди година. Тази история за хората с психически проблеми също е изповед за епохата и за нашия живот. Всъщност, като се замисля, Асен Милчев ни направи съпричастни с най-доброто от модерната словашка литература. Благодарение на него можем да проследим тенденциите, да направим сравнение с българските белетристи, да открием общите европейски проблеми, както и травмите в двете страни от времето на тоталитаризма.\nВръщам се към „Легенда за езика“, тъй като романът е посветен на извънредно важна тема – идеологизирането на историята, използването й за оправдаване на престъпленията на болшевишкия режим и отражението на това кощунство върху хората. Влизаме в историческия факултет, за да се срещнем очи в очи с младият асистент Борживой Шинделарж, обобщаващ образ за добре познати и за нас кариеристи, превръщащи миналото в удобна за властите лъжа. Той е готов на всякакви манипулации – оспорване на древните източници, пренаписване на реалните факти. Интригата се концентрира около ключова фигура в историята – Ян Непомуцки, дипломиран юрист и доктор по теология, който става главен викарий на пражкия архиепископ и, заради враждата си с крал Вацлав IV на 20 март 1393 година, след тежки инквизиции, е хвърлен от днешния Карлов мост. Всъщност, съдбата му напомня за непреклонността на Томас Бекет, който два века по-рано в Англия става жертва на отмъстителността на Хенри II. Но докато Томас Елиът опоетизира това противоборство в „Смърт в катедралата“ , споровете около мъченичеството на Ян Непомуцки се концентрират върху легендата, че след като е отказал да наруши тайната на изповедта на съпругата на краля, той се е превърнал в мъченик на тайната на изповедта. През 1719 година, във връзка с бенефикацията му, открили в неговия ковчег отрязания му език. С отрязан език са сякаш и младежите, които се впускат в разкриване на истината. Те се свързват с френски медик, който участва в поредната ексхумация на светията и това ги хвърля в лапите на ДС. „Нормализацията“ се оказва огромна лъжа. Преходът към нашето време въвежда и зловещата тема за посттоталитарния травматизъм. „Лелчето“, някогашната студентка по история, изгубила душевното си здраве заради преследванията на комисарите, носи дълбоко в съзнанието си тежестта на идеологическата стена, която разделя почитта към Ян Хус и култа към Ян Непомуцки. „Макар че възхвалявах забравянето при нас, нормалните, едновременно правех всичко, та болните мисли на Лелчето за миналото да бълбукат като врящ гейзер.“ Мъчително е връщането в епохата, когато „изневярата на марксистко-ленинската методология за историята като наука“ разделя големите фигури от миналото на „класово осъзнати“ и на „прогресивни“. Ян Хус „мечтаел за бедна, пролетарска църква“. Пътешествието из историята на нашите съседи е невероятно увлекателно, но и ни кара да се замислим – дали не трябва да подложим на съмнение постулатите на българската марксическа история – продължаваме да им берем горчивите плодове ( особено що се отнася до страдалницата Македония ). „Преподавателката попита студентите дали като млади историци могат да приложат Лениновата теория за революцията и революционната ситуация спрямо някакво отминало исторически събитие… Ян Хус и други бунтари изпълнявали ролята на революционна болшевишка партия.“ „Интензивната идеологическа подготовка“ на младите прераства в трагедия. Няма да разкривам измеренията й, само ще кажа, че тя е типичен случай за изстъпленията на „обикновения болшевизъм“. Наистина „езикът на истината“ изглежда изтръгнат, поне така си мислят палачите от ДС, но паметта за случилото се ще остане в потомците и ще се излее в надвременни произведения като романите на Крищуфек, на Беньова, на Хворецки, на Ранков. Какво ги обединява освен дълбокото осъзнаване на престъпността на тоталитаризма ли? Прозорливостта и таланта на литератори като Асен Милчев – той не търси развлекателната, лесно продаваема литература, отхвърля конфекцията в прозата и с всяко ново художествено начинание се хвърля във все по-дълбокото. Затова се превръща не само във важно свързващо звено между две сродни култури, но и в радетел за богатия български език в преводите, в откривател и популяризатор на голямата модерна съвременна европейска литература.\nПредишна статияБИВАЛИЦИ от Хари Харалампиев\nСледваща статияПреди да се затворят времената, подир Летящите думи на София Бранц


Как да си направим мини зеленчукова градинка у дома | Cvete.eu\nКак да си направим мини зеленчукова градинка у дома\nДата: юни 28, 2015\nКолкото и малко пространство да имате у дома, можете да си оформите мини градинка, в която да отглеждате свежи зелени подправки и зеленчуци.\nЗелето съдържа витамините С, К, Р, В1, В2, никотинова, пантотенова киселина, метилметионин (витамин U), каротин, биотин, токоферол, инозит и др. На страдащите от заболявания на кръвта се препоръчва да ядат зеле или да пият сок от него заради богатото съдържание на фолиева киселина (витамин В9). Зелето съдържа значително количество лизин-аминокиселина, която разтваря чуждите протеини, попаднали в кръвта. Тя е основното средство за изчистване на кръвта от вредните микроорганизми и вируси. Лизинът повишава съпротивителните сили на организма.\nЗа дискусии, мнения и рецепти посетете този раздел във форума: Вкусотийките на мама 🙂\nПредишна: Как да обзаведем кухнята си\nСледваща: Какви щори да изберем за прозорците


Баща създаде възглавница за път във формата на прегръдка - Новите родители\nСнимка: Twitter / Kavidu Hettiarachchi\nКанадският спортен терапевт и треньор от Монреал Силвен Беруб разработи специална възглавница за пътешествия, с която борбата за мястото до прозореца остава в миналото, а сънят в самолет и автомобил става истински комфорт. След няколко години на пътешествия по целия свят той решил, че е дошло време да се отърве от традиционния проблем с лошия сън в самолета.\nПроектът MonPère стартирал, когато той видял дъщеря си, заспала в неудобна поза по време на полета за Хавай. И в този момент Беруб направил това, което бащите правят най-добре - решил проблема. След четири години разработки и тестване терапевтът създал възглавницата за пътешествия MonPère, която обезпечава поддръжката и безопасността като баща.\nСама по себе си тя представлява две гигански лапи на един държач. Дори и отстрани възглавницата да изглежда така, все едно ви напада, всъщност тя просто иска да ви прегърне, пише Mashable и пуска видео как всъщност се ползва възглавницата.\nВнимавайте със столчето за кола през зимата\nГрешка, която може да се окаже фатална


Колекцията на Кадифе Крафт с пастели, моливи и графити за рисуване става изумително интересна. Вече можете да откриете много нови чернографитни моливи, много нови цветни моливи като сред тях има и ученически колекции, подходящи за началото на новата учебна година, но има и огромни колекции с професионални цветни моливи, които ще ви дадат наистина изумителни възможности.\nЩе откриете и много нови сухи пастели и като казваме много наистина са много и са от едни от най-хубавите марки - Faber-Castell, Koh-i-Noor, Mungio, Cretacolor и още много други, които са подчертано хубави като материали за рисуване. Ще откриете изключително качествени сухи пастели в моливи, огромни колекции акварелни моливи и куп други материали, които ще ви дадат допълнителни възможности в рисуването и в дизайна и ще ви донесат огромно удоволствие. Защото да рисуваш с хубави боички е истинско удоволствие и винаги дава по-добри резултати.\nЗатова сме се постарали да подредим материалите по групи като така можете да ги сравнявате и по-добре. Моливите и пастелите са подредени в една обобщаваща категория, акрилните бои също са подредени по марки в отделна категория, акварелните бои също, текстилните бои също. Това ще ви даде възможност да разгледате всички предложения и да изберете кои са материалите, които могат да ви бъдат полезни за конкретните цели, които сте набелязали. При акварелните бои рядко обръщаме внимание колко драстично голяма е разликата между професионалните и ученическите колекции. И какво удоволствие е да се работи с водни боички, които наистина пускат боя и дават ярки наситени цветове. Затова ви каним да разгледате колекциите, които сме представили на страниците на нашият онлайн каталог. Под продуктите има допълнителни информации за техните свойства, но ако имате нужда от допълнителна информация можете да се свържете с нас по телефона или като ни изпратите и-мейл /Email: sales@kadifecraft.com Телефон: 088468180 /.\nОсвен хилядите нови продукти успяхме да добавим и страници с допълнителни информации за различни техники като акварела, акрила, порцелановите бои, текстилните бои и много други материали, които биха могли да ви дадат повече информация за продуктите или да ви дадат ориентири кои от тях ще ви бъдат по-полезни.


EFMC 2019 in Dublin at a glance It says a lot about a conference when it celebrates its 27th edition in over 30 years The next 12th, 13th, 14th and 15th of June the city of Dublin, in Ireland, will host…\nЕдно от най-големите икономически събития в страната се проведе за 10-ти път на 16 и 17 април, в зала 6 на НДК, София. През годините в това събитие традиционно участват водещите български и финансови експерти и икономисти. В тазгодишната проява…\nЗапочва надпреварата за “Зелените Оскари”\nЗапочва надпреварата за „Зелените Оскари“ От днес желаещите да кандидатстват в Националния конкурс “Най-зелените компании в България” могат да подадат своите ентрита. Кои ще са победителите тази година ще определи престижното жури. Националният конкурс “Най-зелените компании в България” се провежда за девета…\nАприлското редовно заседание на УС на БГФМА ще се проведе на 18.04.2019г., четвъртък, от 15:30ч. Заседанието ще се състои на адрес: София, бул. „Княз Дондуков“ 57-Е (вход от бул. „Васил Левски“ 97), партерен етаж. Дневен ред, одобрен от Председателя на…\nЗа предложенията на БГФМА за промени в ЗУЕС, интервю на Цвета Наньова пред Bloomberg TV\nЦвета Наньова, член на УС на БГФМА, в интервю пред Bloomberg TV, за предложенията на БГФМА за промени в ЗУЕС. Повече вижте тук.\nЗапознайте се с решения, които оптимизират в пъти разхода на ресурси и енергия в сградите и градовете ЕЕ & ВЕИ и Smart Cities отварят врати на 16-ти април в Зали 5 и 6 на ИЕЦ, София. Тридневните изложения и конференции на…\nназад 1 … 7 8 9 10 11 12 13 … 54 напред


Търсене в беседите за 'Порастване'\nНамерени са 3 резултата от 3 беседи с части от думите : 'Порастване'.\n1. Без прегради, ООК , София, 3.10.1928г.,\nЕдинствената придобивка на магарето от постоянното носене на вода и опъване на врата е порастване на ушите му.\nТрябва ли човек да удари 360 пъти главата си в преградата, за да разбере, че тя му пречи и трябва да я събори? Като се удари веднъж в нея, той трябва да направи всички усилия да я събори, да не чака 2-ро, 3-то и 350-то прераждане, да удря главата си. Трябва ли човек да се преражда 360 пъти, за да събори една преграда? Ще кажете, че чрез прераждане човек придобива опитности. Какви опитности придобива магарето, като носи вода всеки ден, а отгоре на това го бият? Единствената придобивка на магарето от постоянното носене на вода и опъване на врата е порастване на ушите му. Значи животът, енергията на магарето се локализира главно в неговите уши. Като го набият, магарето казва: „Сега съм вън от всякаква опасност“. Значи то се е научило да понася бой и ругатни. – Не, това не е никаква опитност, никаква придобивка.\n2. Синовно отношение, УС , София, 21.1.1934г.,\nКакво означава порастването?\n3. Разумните движения, МОК , София, 15.10.1937г.,\nОт какво зависи порастването?\nЗа един певец какво е възможно? Един може да вземе една октава, друг може да вземе две октави, трети може да вземе три октави. Сега само това е, което може. Младият казва: „Не съм стар, още не съм израснал“. Добре, какво разбира той под думите: „Не съм израснал“ Не е пораснал. От какво зависи порастването? За да расте нещо потребна е светлина и топлина. За да растат растенията потребна е още влага, потребно е растенията да се турят в земята вътре. И то трябва да се турят на такава дълбочина, дето светлината и топлината да могат да достигат растенията, защото то може да е турено на такава дълбочина, че всичкото време ще изгубиш в безполезност.


Науката потвърждава съществуването на духовния свят ~ ДУХОВНИЯ СВЯТ\nPosted by ФЕДЕРАЦИЯ ЗА МИР on 10:41 ч.\nСлед смъртта си ние не продължаваме просто да съществуваме. От началото и през целият си живот ние живеем едновременно във физическия и духовния светове. Въпреки че повечето от нас не осъзнават това, защото нашите духовни сетива не са отворени, ние живеем заобиколени от голям брой свидетели и наблюдатели. Макар че са безплътни духове, те съществуват навсякъде около нас, като влияят и насочват всекидневните ни дела. (Диаграма)\nВ заключение, горното ни помага да разберем, че духовното грехопадение между Луцифер и Ева не е било само въображаема връзка или обикновено прелюбодеяние в сърцето или ума на Ева, а по-скоро сексуалния акт, чрез който Ева губи своята невинност и чистото, дълбоко засягайки и двамата. Продължава…\nЧаст от книгата:\nНеобходимостта от отговори\nКак започва злото


24 ЧАСА НА ДЕН м. ДЕКЕМВРИ - Форум на АА в България\nФорум на АА в България » AA Форум » Форум на Анонимни Алкохолици » 24 ЧАСА НА ДЕН м. ДЕКЕМВРИ\n24 ЧАСА НА ДЕН м. ДЕКЕМВРИ\ndetenazaleza Дата: Четвъртък, 01-12-2011, 9:31 AM |Съобщение 1\nМислите, които ни идват преди да се подхлъзнем, често са подсъзнателни. Въпросът е дали, докато сме живи, нашето подсъзнание някога се освобождава изцяло от алкохолните мисли.\nНапример някои от нас сънуват, че са пияни, дори след няколко години в АА. По време на нашите пиянски дни подсъзнанието ни беше изцяло подчинено на алкохолния начин на мислене – спорно е дали някога ще се освободим от такива мисли. Но когато съзнанието ни е срещу пиенето, ние оставаме треви и нашето подсъзнание не ни тревожи.\nВсе още ли подчинявам съзнанието си?\nКато проявяваме съчувствие и състрадание към всички, които са в изкушение – положение, познато и на нас понякога, ние сме отговорни към тях. Съчувствието винаги включва отговорността.\nСъжалението е излишно, защото то не отговаря на нуждите. Но където и да проявим съчувствие – там проявяваме и състрадание. Когато сме състрадателни, то отиваме при някой в нужда и му превързваме раните по най-добрия начин, на който сме способни.\nМоля се, да мога да имам съчувствие към всички, които са изкушени.\nМоля се, да мога да проявя състрадание към трудностите на другите\ndetenazaleza Дата: Събота, 03-12-2011, 11:59 PM |Съобщение 2\nМоля се, да мога да проявя състрадание към трудностите на другите.\ndetenazaleza Дата: Неделя, 04-12-2011, 8:26 PM |Съобщение 3\nАко позволим на алкохолна мисъл да се настани в ума ни по което и да е време, ние сме в опасност от пробив.\nИ за това трябва да пропъдим тези мисли веднага, да им забраним достъп и незабавно да поставим градивни мисли на тяхното място.\nПомнете – алкохолът е отрова за вас.\nПомнете – невъзможно е да пиете нормално.\nПомнете – едно питие води до другите и най-накрая ще сте пияни.\nПомнете какво се случи с вас в миналото като резултат от вашето пиене.\nПомислете за всяка причина, която научихте в АА да не посягате към първата чаша.\nНапълнете ума си с градивни мисли.\nПоддържам ли градивни мисли?\nВинаги търси начин да оставиш настрани преценките за света, които изглеждат погрешни и се опитай да преценяваш само тези, които изглеждат правилни за теб.\nНе търси награда и внимание от света. Бъди един от тези, които въпреки че от време на време са осмивани, притежават смирение и покой на ума – каквито присмехулниците никога не са познавали.\nБъди един от групата, който чувства свещените принципи на вселената, въпреки че Бог често е отхвърлян, защото не може да бъде видян.\nМоля се, да мога да не обръщам внимание на преценката на света.\nМоля се, да мога да чуствам нещата според това дали те са правилни за мен.\ndetenazaleza Дата: Понеделник, 05-12-2011, 9:04 AM |Съобщение 4\nНезависимо от всичко, което сме научили в АА стария начин на мислене се връща върху нас, понякога с огромна сила, и от време на време някои от нас се подхлъзват. Ние забравяме или отказваме да повикаме Висшата си сила за помощ. Ние изглежда умишлено изпразваме нашите умове от всичко онова което сме научили в АА и посягаме към първото питие. В Крайна сметка се напиваме. Връщаме се там от където започнахме.\nТези, които са имали пробиви казват, единодушно, че това не е забавно.\nТе казват, че AA е взело цялото удоволствие от пиенето.\nТе знаеха, че правят нещо погрешно.\nСтарият психически конфликт се връща с пълна сила.\nТе са отвратени от себе си.\nУбеден ли съм, че аз никога не мога да получа нещо повече от пиенето?\nДайте нещо на тези, които имат проблеми, на тези, чиито мисли са объркани. Нещо от: вашата сила , вашите молитви, времето си, любовта си, мисълта си, себе си.\nСлед това дайте от вашето доверие, като имате, който ви е дадено по Божията благодат.\nДайте на себе си и на другите съчувствие.\nДайте най-доброто от себе си на тези, които се нуждаят и те ще го приемат. Давайте в зависимост от нуждите.\nНе забравяйте, че даването на съвети никога не може да заеме мястото на даването на самия себе си.\nМоля се, както аз получих така да мога и аз да дам.\nМоля се, да дам правилният отговор на тези, които са объркани.\ndetenazaleza Дата: Вторник, 06-12-2011, 11:22 AM |Съобщение 5\nХората, които са имали едно подхлъзване се срамуват отсебе си - понякога толкова ги е срам, че те се страхуват да се върнат към AA.\nТе развива на стария комплекс за малоценност и си казват, че те не са добри, че те са разочаровали своите приятели в АА, че те са безнадеждни, и че те никога не могат да се възстановят.\nТова състояние на ума е може би по-лошо, отколкото беше първоначално. Те вероятно са били до известна степен разочаровани от подхлъзването си, но обучението им в АА не може да бъде изцяло изгубено никога.\nТе знаят, че могат да се върнат стига да искат.\nТе знаят, че има все още Божията помощ за тях, ако те отново я потърсят.\nВярвам ли, че аз никога не мога изцяло да загубя това, което съм научил в АА?\nНикой не изгубва изцяло изкушението.\nТрябва да го очакваме и да бъдем готови за него, когато то дойде.\nНикой от нас не е напълно в безопасност.\nТрябва да се опитвме да се защитим с дневни мисли и молитви.\nЕто защо имаме тези ежедневни медитации.\nТрябва да сме в състояние да признаем изкушението, когато става идва.\nПървата стъпка към избавлението от изкушението е винаги да се види ясно и да не го задържаме в умовете си.\nДа се разграничим от него, да го изкараме от умовете си , веднага щом се появи.\nИзвикайте Висшата си сила на помощ в такива моменти.\nМоля се, да мога да се подготвя за каквото и да е изкушение което може да дойде при мен.\nМоля се, да мога да го видя ясно и да го избегна с помощта на Бог.\ndetenazaleza Дата: Сряда, 07-12-2011, 10:36 PM |Съобщение 6\nКогато хората се върнат в АА след подхлъзване, изкушението да не си признаят е твърде силно.\nНикой друг член на АА няма да ги принуди да си признаят. Ако те имат добра основа в АА, те ще разберат, че зависи от тях да говорят на сбирка за подхлъзването си. Няма възможности за усукване на това задължение, ако искат да са истински честни и да искат да живеят отново според начина на АА.\nКогато го направят, старото доверие се връща. Те отново са у дома - в къщи. Тяхното подхлъзване няма да се споменава отново от другите. Те отново са добри членове на АА.\nТолерантен ли съм към грешките на другите хора?\nИма съюз с Бог ,от които идват силата, новият живот и духовната мощ.\nХлябът поддържа тялото, но не можем само с хляб да живеем.\nОпитай се да следваш волята на Бог и ще живееш истински. Ние се храним с тази духовна храна.\nДуховният глад идва, когато пропуснем да следваме Неговата воля за нас; да Го потърсим; да общуваме с Него.\nСветът говори за телата, които са гладни. А какво става, ако душите са гладни?\nСилата и покоят идват, когато вземаме духовната си храна.\nМоля се да мога да не живея само с хляб.\nМоля се моят дух да живее според волята на Бог, така както Го разбирам.\ndetenazaleza Дата: Четвъртък, 08-12-2011, 8:59 AM |Съобщение 7\nПродължителността на нашите трезвост не е толко ваважно, колкото и качество й . Някой , което е в AA в продължение на няколко години, може да не бъде в толкова добро психическо състояние, както човек който е от няколко месеца в АА.\nТова е голямо удовлетворение и ние често го споменаваме.\nТова понякога може да помогне на новите членове, защото те могат да си кажат: "Ако мога да го направя, мога да го направя."\nИ все пак по-старите членове трябва да осъзнаят,че докато са живи, те са само едно питие от един пиян.\nКакво е качеството на моята трезвеност?\nНие можем да направим големи работи, само когато имаме повече опит от един нов начин на живот.\nНие можем да имаме цялата власт , която ни дава Бог.\nНие можем да имаме Неговата благодат, неговия дух, да ни накара да бъдем силни всеки ден.\nВъзможностите за по-добър свят са навсякъде около нас.\nВелика работи можем да направим. Но не трябва да забравяме.\nНие не работим сами. Силата на Бог е зад всички добри дела.\nМоля се, да мога да намеря подобаващо място за мен в света.\nМоля се, работата ми да стане по-ефективна по Божията благодат.\ndetenazaleza Дата: Петък, 09-12-2011, 11:33 AM |Съобщение 8\nПътят на АА е път на приятелство. Уж сме прочели много за приятелството и все пак то е толкова важна част от програмата на АА, че изглежда не знаем достатъчно много за него.\nЧовешките същества не са създадени, за да живеят сами.\nОтшелническият живот не е нормален, нито естествен. Всички имаме нужда да останем сами със себе си от време на време, но всъщност не можем да живеем без приятелството на другите. Нашата природа го изисква.\nЖивотът ни зависи до голяма степен от това. Приятелството на АА изглежда е най-доброто на този свят.\nОценявам ли напълно какво означава приятелството на АА за мен?\nВсички ние търсим нещо, но много от нас не знаят какво искат от живота.\nТе търсят нещо, защото са неспокойни и недоволни, без да разбират, че вярата в Бог дава цел и смисъл на живота.\nМного от нас поне подсъзнателно търсят Сила, по-висша от нас самите, защото така получаваме смисъл на съществуването си.\nАко си открил Сила, по-висша от теб, ти можеш да показваш на другите правилната посока, да им посочиш, че животът им ще има значение тогава, когато открият вярата и се доверят на Бог за отговорите.\nМоля се, моята душа да изгуби безпокойството си, като открие покой в Бог.\nМоля се, да мога да открия покой на ума в мисълта за Бог и Неговата цел за моя живот.\ndetenazaleza Дата: Събота, 10-12-2011, 8:45 PM |Съобщение 9\nНашите приятели по чашка бяха заместители, поради липса на нещо по-добро. По това време не разбирахме истинската стойност на приятелството. Пиянското приятелство има един съществен недостатък - то не е поставено на здрава основа. Това е приятелство само на пръв поглед. Изградено е на желанието ни да използваме другите за собствено удоволствие, а да използваме другите е фатална основа.\nНо ние постепенно разбираме, че мозъчните ни клетки са увредени от алкохола - следователно и приятелството ни е увредено. То е в най-добрия случай просто заместител.\nВиждам ли "пиянските" си приятелства в нужната светлина?\nПостави си задача да израстваш ежедневно в съзнателна връзка с Висшата сила.\nНие трябва да се опитваме да подобряваме нашият съзнателен контакт с Бог. Това се прави с молитва, уединение и общуване.\nЧесто всичко, от което се нуждаеш, е да се предадеш пред Бог и да го оставиш да ти говори чрез мислите ти.\nОпитай се да мислиш за Божиите мисли.\nКогато дойде управлението, не трябва да се колебаеш, а да станеш и да Го оставиш да те ръководи в твоите ежедневни дела, като правиш това, което мислиш за правилно.\nМоля се да мога да съм спокоен и да осъзнавам, че Бог е с мен.\nМоля се да мога да отворя съзнанието си и да позволя Той да го ръководи.\ndetenazaleza Дата: Неделя, 11-12-2011, 10:12 PM |Съобщение 10\nЛекарите считат, че приятелството в АА е групова терапия. Това е твърде ограничено схващане за дълбочината на приятелството в АА. Защото груповата терапия е насочена към помощта, която индивидът получава от нея. Това е изключително егоистично. Така търсим приятелството на други алкохолици само за да останем трезви.\nТова е само началото на истинското приятелство в АА. За нас приятелството не е само и единствено средство за постигане и задържане на трезвост. То е много повече.\nНаистина ли чувствам истинското приятелство в АА?\nПовечето от нас трябваше да преживеят черната част от живота си: провала, кошмарите, преди да се изпълним с мъка и безпокойство, тъга и разкаяние, за да можем да почувстваме истински трагедията на живота ни.\nНо с ежедневната подкрепа на нашата Висша сила идват покоят и радостта, които правят всички неща нови.\nСега можем да приемем всеки ден като слънчев дар от Бог и да го използваме, за да помагаме на другите. Тъмнината на миналото си отиде – този ден е наш.\nМоля се, да мога да приема този ден като дар от Бог.\nМоля се, да мога да благодаря на Бог за този ден и да се радвам за него.\ndetenazaleza Дата: Сряда, 14-12-2011, 9:26 AM |Съобщение 11\nСвещениците говорят за духовното братство в църквата. То е по-близо до начина на АА отколкото глуповата терапия. Такова братство е основано на общата вяра в Бог и в общите усилия да живеем духовен живот.\nОпитваме се да направим това в АА. Също се опитваме да разрешим истинските проблеми в живота си.\nОпитваме се да се отворим един към друг. Имаме искрено желание да служим един на друг.\nОпитваме се да навлезем дълбоко в живота на нашите членове.\nОценявам ли дълбокото човешко приятелство в АА?\nЛюбовта и страхът не могат да съжителстват заедно.\nЗаради самата им природа те не могат да съществуват едновременно. За това слабата и колеблива любов скоро ще бъде пометена от страха.\nНо силната любов, любовта, която се доверява на Бог, със сигурност скоро ще превземе страха.\nЕдинственият сигурен начин да победим страха е да допускаме Божията любов все повече и повече в сърцето и в душата.\nМоля се любовта да извади страховете от живота ми.\nМоля се страхът ми да бъде победен от силата на Божията любов.\ndetenazaleza Дата: Сряда, 14-12-2011, 9:30 AM |Съобщение 12\nВ АА е важно приятелството. То дори е повече от това. То е основано на обща болест, общ провал, общ проблем. То е свързано дълбоко с нашия живот, нашите нужди. То изисква пълно разкриване на всеки от нас, на най-съкровените ни мисли и най-скритите ни проблеми. Всички бариери между нас падат. Трябва да паднат. Тогава се опитваме да си помогнем, за да се подобрим.\nПриятелството в АА е основано на искреното желание да си помогнем един на друг да се подобрим. То е основано на искреното желание да помогнем на другия човек. В АА можем да получим съчувствие, разбиране и истинска помощ. Тези неща правят приятелството в АА най-доброто, което сме познавали.\nНапълно ли оценявам дълбочината на приятелството в АА?\nВисшата сила може да ни покаже правилните решения, стига да се молим за тях. Можем да вярваме, че много случки в живота ни са планирани от Бог и са планирани с благодатта на опрощаващата любов за грешките, които сме направили.\nМожем да се молим днес да ни се покаже правилния път.\nМожем да изберем доброто и когато го направим, можем да почувстваме, че силата на цялата Вселена е зад нас.\nМожем да постигнем истинска хармония с Бог за целите на живота ни.\nМоля се да мога да избирам правилно днес.\nМоля се днес да ми бъде показан правилния начин, по който да живея.\ndetenazaleza Дата: Сряда, 14-12-2011, 9:31 AM |Съобщение 13\nПътят на АА е път на служене. Без това нещата не се получават.\nБяхме на барикадата и се мразехме. Бяхме приели залога и чакахме нетърпеливо да се изпълни. Опитахме всички начини да си помогнем. Но не получихме спокойствие, преди да започнем да помагаме на други хора.\nТова е аксиома в програмата на АА – да даваш това, което си получил, за да го запазиш.\n" Реката си тече отново и отновo ". Даваме и след това получаваме. Ако не даваме, то няма да го запазим.\nОпитай се да видиш духовния живот и намери спокойно място, затворено от мъката в света.\nМисли за твоя духовен дом като за място, пълно с покой, смирение, и доволство.\nИди на това тихо място за медитация, за да получиш сила да преминеш през ежедневните си проблеми. Продължавай да се връщаш там, когато си разтревожен от външния свят.\nОт спокойствието и общението идва силата ни.\nМоля се, да мога да бъда в мир, когато общувам с Бог.\nМоля се, да мога да намеря покой в медитацията днес.\ndetenazaleza Дата: Понеделник, 19-12-2011, 9:39 AM |Съобщение 14\nПътят на АА е път на вярата. Ние не получаваме направо и всичко от програмата, докато не предадем живота си на Сила, по-висша от нас, докато не се доверим на Нея – Тя да ни даде силата, от която се нуждаем.\nНяма по-добър път за нас.\nМожем за изтрезнеем без нея. Можем да останем трезви за известно време без нея.\nНо ако искаме истински да живеем, трябва да приемем пътя на вяра в Бог. Трябва да го последваме.\nПриех ли пътя на вярата?\nЖивотът не е търсене на щастие. Щастието е вторичен продукт от живеене по правилния начин, от правенето на правилните неща.\nНе търси щастие, търси правилен начин на живот и щастието ще бъде твоята награда.\nЖивотът е понякога низ от задължения през сивите и мрачни дни. Но щастието ще дойде отново като Божия усмивка, като признание за твоята вяра.\nИстинското щастие винаги е вторичен продукт на добре живяния живот.\nМоля се да мога да не търся щастие, а да търся правилния начин за действие.\nМоля се да мога да не търся удоволствие, а да търся нещата, които носят истинско щастие.\ndetenazaleza Дата: Понеделник, 19-12-2011, 9:40 AM |Съобщение 15\nПътят на вярата, разбира се, не е ограничен в AА. Той е път за всеки, който иска истински да живее.\nЗа съжаление, много хора преминават през живота без вяра. Светът е изпълнен с безверие. Много хора са изгубили доверие в смисъла на Вселената. Много се чудят има ли смисъл въобще. Много са в хаоса. Животът няма смисъл за много от тях. Те са чужденци на земята. Те не са вкъщи.\nНо за нас, в АА, пътят на вярата е път за живот. Ние сме доказали чрез миналото и опита си, че не можем да живеем без нея.\nМисля ли, че мога да живея щастливо без вяра?\n„Той прави слънцето да грее над злото и дъжда - да измива неправдата.”\nБог не се противопоставя на естествените закони. Законите на природата са непроменими, иначе не бихме зависили от тях.\nДоколкото се отнася до естествените закони, Бог не прави разлика между добрите и лошите хора.\nСлабостта или смъртта могат да бъдат навсякъде.\nНо духовните закони също трябва да се спазват.\nНаш е изборът между доброто и злото – от него зависи дали ще вървим напред, към истинската победа в живота, или пък ще се връщаме назад - към загубата и поражението.\nМоля се, да мога да избера днес пътя на духовния живот.\nМоля се, да мога днес да живея с вяра, надежда и любов.


Изборите в Хасково: Изкуството на статуквото - България - Дневник\nГеорги Марчев, Хасково\n16:31, 22 окт 15 , 9239\nПаметникът на кауна (диалектна форма на пъпеш), който е поставен в ремонтирания център на Хасково.\nСтрашно е" - смята Георги Иванов, кандидат за пети мандат кмет от коалиция "За Хасково", подкрепен и от Реформаторския блок. И това се забелязва в града - в ромската махала "Република" има постоянно присъствие на жандармерия, заради сигнали за купуване на гласове, а екипът на "Дневник" беше предупреден да внимава какви въпроси задава на гражданите в квартала, защото "шефът знае, че сте тук" (подробности по-надолу в текста). В града хората също неохотно говорят за изборите.\nГеорги Иванов е подозрителен към критични въпроси и се оплаква, че цялата държавна машина се е задействала срещу него, за да го отстрани. Основните му опоненти от ГЕРБ Добри Беливанов - в момента областен управител, и от ДПС Мюмюн Мюмюн - досега общински съветник, искат смяна на статуквото в града, въпреки че ДПС е давала три мандата подкрепата си за Иванов, който управлява от 1999г. Реформаторският блок го подкрепя само за кмет, но не и листата му с общински съветници. Реформаторите имат отделна с идеята след изборите да сформират мнозинство в общинския съвет заедно с коалицията зад Иванов. А от БСП са най-критични, защото "16 години управлението на града е ултрадясно и антисоциално". Общо кандидатите са осем.\nВ програмите на кандидатите се въртят проблеми, характерни за много градове - безработица, високи данъци, миграция на младите хора към по-големи градове или в чужбина, липса на външни инвестиции, липса на канализация в част от кварталите...\nНо впечатление правят и някои местни стрелички към управлението на Георги Иванов - намеци за корупция, която пречи на развитието на местния бизнес и привличането на инвестиции, както и няколко паметника в центъра на Хасково, определяни като нехристиянски символи и кич и от граждани, и от кандидати. Плахо се говори за бизнеса на двамата синове на Георги Иванов, както и за имотите му, заснети с дрон от Би Ти Ви тази пролет. Един от синовете му - Станислав Иванов, е депутат от Реформаторския блок, след като на парламентарните избори през 2014 г. коалицията постигна доста по-висок от средния за страната резултат. Дори лидерът на ДПС Лютви Местан призова председателя на ДСБ Радан Кънев да се дистанцира. Опонентите на Георги Иванов чакат след проверките институциите да съобщят има ли нарушения. Това очевидно ще стане след изборите.\nКандидатът за кмет от "За Хасково" Георги Иванов, той е подкрепен и от Реформаторския блок.\nАтака или не\n"Много често ме питат и все казвам: "Щом разговарям с вас, значи нищо не е станало". Това си беше организирана атака срещу мен, в момента има атака от всички държавни структури. Заявявам го и с големи букви може да го напишете - прокуратурата, полицията, Агенцията по храните, Инспекцията по труда, Държавният строителен контрол, Държавният финансов контрол, Сметната палата... Нещо да не изпуснем. Всичко това е струпано в момента и човърка. Но към този момент няма нарушения", каза дългогодишният кмет Георги Иванов пред "Дневник". Отказва да отговори чия е атаката - "цяла България ги знае".\nОпонентите на Иванов са предпазливи по тази тема. Казват, че има сигнали, но проверките текат и не могат да коментират. Претендентът на ДПС Мюмюн Мюмюн смята, че приходите на семейството на Иванов идва от бизнеса им - имат хотел в центъра на Хасково, първата строителна фирма в града след промените и други. Кандидатът на БСП Божидар Драганов посочва, че за да развиваш бизнес в града, трябва да направиш дарение на общината. Това твърди и претендентът на ДЕОС Иван Господинов.\nЦентърът на Хасково е ремонтиран и досегашният кмет Георги Иванов се гордее с това.\nДанъчен ад или град на самоиздръжка\nСред основните критики към сегашния кмет са високите данъци, такса смет и цени за детски градини. Дори в града се говори, че те са най-високи в цялата страна. Всички кандидати, освен Иванов, обещават намаляването им. В момента на месец таксата за детска градина е 50 лева, а за предучилищния етап - 70 лева.\nСпоред Мюмюн Мюмюн за един и същи автомобил се плаща 300 лева данък моторно превозно средство в Хасково, а в съседната община Димитровград - 150 лева. "Високи са данъците - всеки може да го каже", добавя той и обещава намаляването им. Божидар Драганов разказва, че администрацията изпълнява устна заповед на Иванов за отказ от всякакви услуги, ако не си си платил данъците, което е противозаконно. Срещу общината дори вече се водили десетки съдебни дела. "Всички, които имат желание да си изкарат разрешително за строеж, минават през кръговете на Ада, така ми казват хората. През много гишета, през много началници на отдели, през много спонсориране, чрез дарение или нещо от сорта", допълва кандидатът на левицата.\nОт щаба на ГЕРБ в града, от където не намериха време за среща с кандидата им Добри Беливанов - графикът му бил натоварен, също обещават намаляването на данъците. В рекламна брошура, която от партията разпространяват тази седмица в Хасково, сравняват програмата на Георги Иванов с тази на Беливанов. В нея се обещава и намаляването на таксите за детски градини.\nКандидатът за кмет на ДЕОС Иван Господинов.\n"За мен данъците са нормални. Вижте сега в една предизборна кампания, която се води, има два варианта да се каже - че този, който до този момент е ръководил града, нищо не е направил, и другото, че всички ще намалят данъците, таксите, водата, тока, даже и ще увеличат пенсиите. И обикновено публиката не е наясно кое от кого зависи", отвърна на нападките Георги Иванов и добави, че неговият принцип на управление е градът да се самоиздържа. "50 лева много ли е за една детска градина според вас, след като майката пуши цигари за 150 лева. Или 70 лева до предучилищна възраст".\nВъпреки че опонентите му твърдят, че Хасково има дългове, Иванов посочва, че няма неразплатени задължения, както и вноски по кредит от 20 млн. лева, който вече се изплаща навреме от 10 години. "Идвайки тук и коментирайки, че онова, което сме правили с данъците, няма резултати, някакси не ми звучи много добре", каза още той, показвайки отново подозрение към въпроса.\nЗа да убеди екипа на "Дневник", че събраните данъци и такси се влагат в града, вика представител на щаба си за гид из центъра на Хасково.\nПаметникът на Баба Яга, яхнала електрически стълб през сградата на общината, също се приема противоречиво.\nЦентър с паметници и периферия без канализация\nЦентърът на Хасково е ремонтиран. Настилките са сменени, плочките изглеждат поставени добре, в приятни цветове. Сградите в историческата част са боядисани и в автентичен вид. Чисто е. Градинките са поддържани. Фонтаните работят. Възстановена е градската кула от XIX век. В галерията се подготвя откриването на изложба. От щаба на "За Хасково" се хвалят, че театърът е един от най-добрите извън София. Афишът е пълен.\nТема на спор и сред гражданите, и сред кандидатите, е кич ли са паметниците на кауна (бел.ред. - диалектна форма на пъпеш), на Баба Яга, яхнала електрически стълб точно пред сградата на общината, завързаният Икар, който се опитва да скочи във фонтана на площада, както и бухалът, кацнал на един от прозорците на общината. Допреди няколко дни в една от градинките в центъра са били поставени пластмасови крави в реален размер, които според щаба на "За Хасково" са били посрещнати с голям интерес от децата. Сега фигурите са прибрани, защото идва зимата.\nБухал, кацнал на прозорец на общината.\nКандидатът на БСП Божидар Драганов ги определя като паметници на безпаметността на някои неправославни символи, изградени върху монументи от социализма. "Ние строим такива паметници, но не строим бъдещето на децата си", добави той.\nНа площада възрастна жена, представила се за Марина, спира екипа на "Дневник", след като около километър е вървяла след него, за да се убеди, че е от софийски журналисти. "Вижте тази Баба Яга, ей там сложиха и паметник на кауна - колко ли пари дава кметът за такива глупости", пита тя, докато ни води към дома си - малко встрани от центъра, за да ни покаже, че плаща 150 лева такса смет за 70 кв. м, а почти до входа на кооперацията й - зад "Информационно обслужване", има малко незаконно сметище. "Чисто е само в центъра, по кварталите е страшно - няма канализация, мръсно е, няма пътища, няма осветление...", добавя Марина.\n"Разликата е главозамайваща. Много хора остават с прекрасно впечатление от Хасково, но истината е, че виждат само центъра", смята кандидатът на ДЕОС Иван Господинов. Според него това е резултат от безработицата и липсата на каквито и да е чуждестранни инвестиции. "Почти няма външни инвестиции, не можем като Пловдив да се похвалим, че тук искат да инвестират чуждестранни компании. Макар че в големи градове около Хасково работи - Стара Загора, Пловдив. Нещо го задушава", допълва той.\nНа подобно мнение е и кандидатът на ДПС, за когото ситуацията в кварталите е доста зле. "Хубав е центърът, но големите проблеми са в кварталите - няма канализация, няма асфалт, улично осветление... Явно живеем в различни градове. Трябва да има повече инвестиции, които градът може да намери от европейски фондове", смята Мюмюн Мюмюн. И от БСП смятат, че градът трябва да кандидатства повече по програмите на Европейския съюз.\nLafka има поне 15 павилиона в центъра на Хасково.\nLafka - на всеки ъгъл\nНаравно с броя на градските часовници, които са символ на Хасково, е броят на павилионите на Lafka. Веригата, свързвана с Делян Пеевски, в която се продават вестници, цигари и лотарийни билети, е буквално на всеки ъгъл в центъра на Хасково - поне 15 обекта, като някои от тях са един срещу друг. Според общинари павилионите имат разрешителни за общо 40 места в града.\n"Лидерът на ДСБ Радан Кънев коментира, че ДПС ще наклони везните в изборите, говори за смяна на статуквото, а в същия момент подкрепя кмет за пети мандат. Радан Кънев не харесва Lafka, а същевременно подкрепя кандидат, в чийто предишен мандат, са били дадени разрешителните. Имаше търг. Условията бяха тежки, имаше изискване за голям предварителен депозит", заяви Мюмюн Мюмюн от ДПС, попитан защо има толкова много павилиони от тази верига в града.\nButka е един от малкото павилиони в центъра, който не е част от веригата Lafka.\nСпоред Божидар Драганов от БСП Lafka e в цяла България. "Има Lafka, има и Butka, има и други. И това е факт, който показва, че съществуват някакви меко казано полурегламентирани схеми за печелене на обществени поръчки", добави кандидатът на левицата. И Иван Господинов от ДЕОС, и кандидатът за общински съветник от Реформаторския блок Антони Пашов твърдят, че препоръчват на гражданите да не пазаруват от Lafka.\nГеорги Иванов прехвърля отговора към общинския съвет, защото той е провел търга за обектите. В предходния общински съвет от общо 41 съветници коалиция "За Хасково" е имала 13 съветници, ГЕРБ - 8, ДПС - 6, Национална политическа партия "Българе" (местната бизнес партия) - 4, БСП - 3, ДСБ - 3, СДС - 1, "Гергьовден" - 1, и един независим. Управлението е протичало с плаващи мнозинства, в зависимост от предложението на "За Хасково".\nНа ключово място на центъра на града - точно срещу сградата на общината, се намира станалият известен преди няколко месеца павилион Butka. Името дошло като опит за противопоставяне на агресивното навлизане на местния пазар на Lafka. "Има натиск върху нас", каза продавачката в павилиона и добави, че няма как толкова много павилиони Lafka на едно и също място да бъдат рентабилна инвестиция. Щастлива е, че си има постоянни клиенти, които протестират с пазаруването си при нея.\nКандидатът за кмет на ДПС Мюмюн Мюмюн.\nНяма бизнес, няма млади\nВ града преобладават малките и средните фирми, основно шивашки за спортни облекла на големи световни марки, както и земеделие и животновъдство. През последните години е имало няколко опита на големи чужди компании да построят фабрики, заводи или офиси, но в крайна сметка те са избирали съседни области и общини като Димитровград, Кърджали, Стара Загора и Пловдив.\nСпоред кмета основна причина за този проблем носи държавата, защото депутати на ГЕРБ от предишния парламент са проваляли сделки, защото са искали да станат посредници, а фирмата е искала да комуникира директно с общината. Според опонентите обаче вина носи основно досегашното управление.\nИванов посочва за пример терена на бившото летище в града, за което имало инвестиционен интерес за 250 млн. лева, но точно депутати от ГЕРБ са попречили за сключването на сделката. "Когато работите в общината, нещата стават много по-бързо и много по-елегантно", аргументира се той. "Засега оставаме един силно земеделски район - земеделие, млечна промишленост, винарство. Тук са може би едни от най-големите предприятия за поточни линии. Всичко, което е необходимо за производството на вино, като се почне от съдовете, бутилиране, или за мляко - масло, извара...".\nКандидатът за кмет на БСП Божидар Драганов.\n"Нула преки инвестиции през последните години", смята кандидатът на БСП и добавя, че безработицата е висока и това кара много млади хора да напускат града. Отиват да учат в други големи градове, където после се устройват и си намират работа. Подобно мнение изразяват и от ДПС, и от ГЕРБ, и от ДЕОС.\n"Въпреки че коментират, че има безработица, безработицата е между тези, които нямат никаква квалификация, но иначе всяка фирма търси хора, което за съжаление е малко трудно. Себестойността на нашата продукция не позволява големи заплати и някак си демотивира хората да търсят работа тук и всеки гледа да се изнесе нанякъде", смята обаче Георги Иванов.\nВсички кандидати обещават университет. В момента в Хасково има филиали на Пловдивския университет и на Университета за национално и световно стопанство, но претендентите смятат, че е необходимо голям университет - национален или дори световен, да бъде привлечен и да отвори филиал за редовно обучение на студенти.\nНай-голямата ромска махала "Република", където има постоянно присъствие на жандармерия от началото на предизборната кампания.\nУхажваният квартал "Република"\nНай-големият ромски квартал в града се казва "Република". В него по неофициални данни живеят между 7 и 8 хиляди души, а избирателите са около 3500. От началото на предизборната кампания там има постоянно присъствие на жандармерия - заради множество сигнали за купуване на гласове. Всички кандидати казват, че вероятно има купуване на гласове, но никой не посочва кой ги купува.\nВъв вторник по обяд в центъра на "Република" пазарът работи. Продава се зарзават, туршии, дрехи... Улицата е пълна с хора. На маса в едно от кафенетата са седнали група от десетина мъже - очевидно обсъждат екипа на "Дневник". "Нищо не става тук", обръща се единият от мъжете, който все пак се съгласи да говори. "Когато има скандал, полицията не идва, а сега вече са тук цял месец", продължава да разказва той и добавя, че няма купуване на гласове.\nВ ромската махала "Република" малцина бяха съгласни да бъдат снимани.\nПрез последните седмици няколко телевизии излъчиха репортажи за частно енерго. Според мъжа, който отказва да се представи, това не е незаконно. "Не е ли правилно, когато не мога са си платя тока, да взема от съседа. Той нали има електромер", добавя. По думите на Георги Иванов тази версия потвърждава и EVN, защото използваната електроенергия все пак е отчитана.\nПричината за такъв тип доставка на ток е, че част от постройките в "Република" са незаконни и не могат да имат партиди в електроразпределителното дружество. Мюмюн Мюмюн предлага собствениците да изкупят имотите си и така да се узаконят сградите, защото ако общината предложи наем, хората пак ще бъдат зависими от управляващите.\nПодозиращи, че са влезли в кадър, в друго кафене на стотина метра, възразяват шумно срещу екипа на "Дневник". "Не искам да ни снимате, нищо не става тук, тръгвайте си", казва млад мъж. След малко друг мъж приближава и прошепва: "Нали знаете, че трябва да внимавате какво питате, иначе нищо добро няма да стане", казва той и добавя: "Не помните ли вчера къде бяхте - при шефа". Отказва да уточни кой е шефът, а повтаря предупреждението какво трябва да бъдат питани хората.\nВ крайна сметка същият мъж е видял екипа на "Дневник" на влизане в партийния офис на Георги Иванов в понеделник. Попаднал е случайно на снимка - седнал е стол до входа офиса.\nТози мъж в понеделник е видял екипа на "Дневник" на влизане в офиса на щаба на Георги Иванов, а във вторник отправи предупреждение какви въпроси да бъдат питани жителите на ромския квартал "Република".\nВ община Хасково живеят по документи 97 хил. души, като от тях избирателите са около 83 хил. На местните избори през 2011 г. на балотаж отиват Георги Иванов и тогавашният кандидат на ГЕРБ Иван Панайотов. На първи тур съответно получават 18 531 гласа (40.83%) и 9926 (21.87%), а на втори - 26 107 гласа (60.32%) и 17 176 (39.68%).\nВероятно и на този вот ще се стигне до балотаж между претендентите на "За Хасково" и ГЕРБ. Кандидатът на ДПС критикува досегашното управление на Георги Иванов. Партията на Лютви Местан успява да активизира на последните няколко избори между 7 и 10 хил. избиратели, които биха натежали в евентуален балотаж на тези местни избори.\nСтанислав Иванов напуска Реформаторския блок\nВ Хасково Георги Иванов е събрал гласове от различни партии\n20:40, 28 окт 20 / България 98\n20:06, 28 окт 20 / България 48\n19:33, 28 окт 20 / България 88\ncinik 16:52, 22 окт 15 / Неутрално\nДанък за кола в Хасково - 300 лева и завижда на Димитровград заради 150-те лева. В София - 20 лева. После се о...\nJessika 17:27, 22 окт 15 / Неутрално\nОтличен репортаж, с различни гледни точки, който иска да чете и да си прави изводите.\nРейтинг: 2847 16:52, 22 окт 15 Неутрално\nХмм... В Добрич например, кандидата Детелина Николова се бори за четвърти мандат, като кандидат на ГЕРБ! Ама това, явно не е статукво! Добрич, по същия начин умира, като Хасково, но щом кмета е от ГЕРБ, проблем няма...! До колкото е известно в Добрич, има осъдени за купуване на гласове в полза на Детелина Николова! Обаче никой не обвинява за нищо самата нея, един вид тя нямала нищо общо с тия, които купували гласове за нея!\nПредполагам, че и на доста други места положението из България е подобно и ако например Георги Иванов в Хасково, се беше спазарил с ГЕРБ, въобще нямаше да го обвиняват, че представлявал статуквото...!\nРейтинг: 2317 16:52, 22 окт 15 Неутрално\nДанък за кола в Хасково - 300 лева и завижда на Димитровград заради 150-те лева. В София - 20 лева. После се оплакват, че 20 години не могат да ремонтират тротоарите, защото няма къде да дянат колите върху тях.\nРейтинг: 1238 16:59, 22 окт 15 Неутрално\nРБ много сгрешиха с кандидатурата на настоящия кмет.\nРейтинг: 1336 17:01, 22 окт 15 Неутрално\nДържавната бухалка се размахва вече без никакви задръжки. КОЙ управлява държавата.\nРейтинг: 1336 17:04, 22 окт 15 Любопитно\nЗащо само в Хасково? Навсякъде е ТАКА!\nРейтинг: 332 17:08, 22 окт 15 Любопитно\nРазлика в даниците за МПС в Хасково и Димитровград аз поне не можах да открия:\nГосподин Мюмюн май си плямпа ей така\nРейтинг: 2317 17:13, 22 окт 15 Неутрално\nПробвах със 70 кВ , София е 35 лева, Хасково - 52 лева и това при 40% по-ниски заплати спрямо София. Какво се учудваме тогава, че софиянци си използват старите трошки за мазета и кокошарници, като не ги раздигат от улицата десетилетия след бракуването (за което получават пълния патронаж на общината)\nРейтинг: 572 17:16, 22 окт 15 Неутрално\n[quote#1:"tww09306483"]Добрич, по същия начин умира, като Хасково, но щом кмета е от ГЕРБ, проблем няма...![/quote]\nмай разликата, е че няма кандидат на ДЕОС. Дневник напоследък ни ги набутва толкова очеизвадно, че чак става досадно.\nРейтинг: 1542 17:27, 22 окт 15 Неутрално\nРейтинг: 1113 18:05, 22 окт 15 Неутрално\nРейтинг: 332 18:46, 22 окт 15 Неутрално\nРазбирам какво казваш но и разликата от 17лв (3 кутии цигари) няма да стресне Бай Ганя толкова много - и в Хасково си има трошки-паметници по улиците.\nОтделен въпрос е и че цялата система на данъците по колите е доста странна\nРейтинг: 714 19:20, 22 окт 15 Неутрално\nМисля,че досегашният кмет е направил много за Хасково и не е чудно,че отново се кандидатира за кмет.Не е редно да бъде оплюван - често пътувам до Хасково и виждам,че градът се променя в положителна посока.Има и перспектива за развитие на определени отрасли,въпросът е да има инвестиции.За данъците в Хасково не знам дали са най-високи,нямам преки впечатления.\nРейтинг: 2317 19:47, 22 окт 15 Неутрално\nХасково на външен вид изглежда така, както ще се радвам да изглежда София след 10 години, но няма да успее да го постигне.\nКоето е много поучително, как един кмет може да прави каквото си иска 10 години, но докато градската среда е на ниво - пешехдни зони, паркове, паркинги около центъра (макар сериозно платени), без коли по тротоарите - тогава хората са склонни да простят, или нека да го кажем - да си траят за някоя и друга работа през просото. Хасковските тролеи са като от музея на техниката - даже и пеша ходят, щом има здрав тротоар под краката и няма автоталибани, паркирали отгоре както в София.\nРейтинг: 2317 20:07, 22 окт 15 Неутрално\nЗначи тези 52 лева просто не се събират. Тук в центъра на държавата, около жълтите павета им сложиха 150 лева за синя зона и те избушиха кочината. Чак след 2-3 години вдянаха, че по-добре 30 стотинки на ден повече и да не въртиш всяка вечер кръгчета.\nРейтинг: 7930 20:47, 22 окт 15 Неутрално\nПо-добре жандармерията да се занимае с ГЕРБ и ДПС,ама къде ти.\nРейтинг: 225 23:14, 22 окт 15 Неутрално\nКритикувал съм многократно Георги Иванов и ще продължавам да го правя, защото за мен такъв феодален стил на управление е недопустим, колкото и красив да ни е центърът. Човекът сериозно е загубил представа за реалността и наистина си е повярвал, че всичките му шмекерии са ОК и така е навсякъде. Но пък как да е иначе, когато и на национално ниво имаме абсолютното му копие за премиер. Най-голямата грешка на РБ в тези избори. Да, ще спечелят много цигански гласове, но те сами ще се убедят, че това са преходни гласове. Докато истинските им симпатизанти в града, колкото и малко да са, са крайно разочаровани и много трудно ще бъдат спечелени отново. Тепърва ще си правят равносметката.\nТова, което е наистина лошо за града, обаче, е абсолютната липса на алтернатива. Георги Иванов най-вероятно няма да е кмет. И резонно се поставя въпросът кой ще е? За пореден път виждам, че кандидатът на ГЕРБ е отказал да говори с екип на медиите. Този човек не излезе на нито един дебат в тази кампания. БНТ, БТВ, местните телевизии и сайтове, сега и Дневник. Защо? Страх ли го е? Некомпетентен ли е? Какъв е този човек изобщо? Как очаква да гласуваме за него като не се е показал нито веднъж да каже какво ще прави, какви са му идеите? Да не коментираме, че става въпрос за човек на 70 години.\nКандидатът на БСП се яви на дебати, но честно казано може би беше по-добре да не го прави. Абсолютно неадекватен, говорещ общи приказки, сякаш се дразни, че изобщо го занимават журналистите с някакви въпроси. Никакви идеи, само клишета!\nКандидатът на ДПС е млад и образован, но е ясно, че в тази партия задкулисието си разиграва коня и няма защо изобщо да се коментира. Шансовете на ДЕОС няма да коментирам, за съжаление не сме дорасли за такива партии все още, поне ние в Хасково.\nТрагедията е пълна и за първи път аз, човек който с две ръце би гласувал за задължително гласуване, няма да го направя.\nРейтинг: 225 23:28, 22 окт 15 Неутрално\nРадан Кънев си го каза в прав текст един път, че в Хасково се надява положителното влияние да дойде от общинските съветници на РБ, понеже кмета е ясен кой ще е със или без тяхната подкрепа.\nРейтинг: 388 01:07, 23 окт 15 Неутрално\nПоздравления за автора за сравнително обективния материал. Пропагандистите да се поучат.\nРейтинг: 3326 01:36, 23 окт 15 Неутрално\nВ кой български град положението е по-различно ? Каква е разликата между Иванов, Фандъкова, Портних, Тотев, Николов, Паунов и сие\nРейтинг: 442 06:10, 23 окт 15 Неутрално\n[quote#1:"tww09306483"]В Добрич например, кандидата Детелина Николова се бори за четвърти мандат, като кандидат на ГЕРБ! Ама това, явно не е статукво! Добрич, по същия начин умира, като Хасково, но щом кмета е от ГЕРБ, проблем няма...![/quote]\nНапълно съм съгласен с Вас. Лицемерите от Герб действат спрямо често цитирания израз на Рузвелт "Може да е копеле, но е нашето копеле“. Макар и (меко казано) доста спорната репутация на Георги Иванов, прави му често, че е един от малкото независими кметове, които не застават в поза партер пред Герб - затова и го обвиняват едва ли не, че е най-корумпирания в България.\nИначе лично мога да потвърдя, че в и около циганския квартал Република е пълно с полицаи. Интересна гледка, която ме кара да се чудя дали не съм във Северна Корея - по изборите централата власт праща милиционерите да следят и респектират избирателите да гласуват за правилната партия - досущ като другаря Ким.\nРейтинг: 714 12:55, 23 окт 15 Неутрално\n[quote#19:"antonio_vivaldi"]В кой български град положението е по-различно ? Каква е разликата между Иванов, Фандъкова, Портних, Тотев, Николов, Паунов и сие[/quote]\nРазликата ,примерно,може да е тази:\nБюджетът на София е за пъти по-голям от този на Хасково,а като се добавят и републиканските и евпорейски пари за София, става ясно че във София влизат 10 пъти повече пари на човек от населението.Защо тогава в Хасково е много по-чисто,подредено?\nВ Перник гербаджийката си признава че купуват изборите, но съд няма. Същата работа с лекцията на Тотев,прилежно записана на видео. А в Хасково съдят кмета за подкуп по банков пък?Защо? Защото не е от Гроб. И тоя град ли трябва да го вземе Гроб и да прави каквото си иска?\n12:59, 23 окт 15\nРейтинг: 225 13:07, 23 окт 15 Неутрално\nАз ти говоря с аргументи, ама ти хейтвай. Няма проблеми... твоите "работодатели" плащат едно и също така или иначе.\nРейтинг: 714 13:27, 23 окт 15 Неутрално\nДо коментар [#23] от "Ivaylo Ivanov":Къде са ти аргументите? В моя пост има факти,които ги знаят всички- не само в Хасково,ами в цялата страна.\nРейтинг: 225 14:39, 23 окт 15 Неутрално\n[quote#24:"чобанмахала"]Къде са ти аргументите? В моя пост има факти,които ги знаят всички- не само в Хасково,ами в цялата страна. [/quote]\nНа всички е ясно, че кой ще е кметът е предизвестено. Най-голямата положителна промяна, за която който и да е може да се бори, е да издигне по-свестни общински съветници, които да вържат ръцете на кмета от към злоупотреби.\n- Това ми е аргумента за причината РБ да са в Хасково.\nРейтинг: 8 16:52, 23 окт 15 Неутрално\nБостанците ще го преборят този път. От трън, та на глог !\nРейтинг: 388 17:40, 23 окт 15 Весело\n"50 лева много ли е за една детска градина според вас, след като майката пуши цигари за 150 лева. Или 70 лева до предучилищна възраст".\nРейтинг: 2618 19:21, 23 окт 15 Неутрално\n[quote#3:"daam"]РБ много сгрешиха с кандидатурата на настоящия кмет. [/quote]\nИ не им е за първи път, т.е. това не е случайна грешка, моментно поддаване пред съблазънта. Съвсем целенасочено посягане към услугите на мафията за да се получат политически позиции. И след такива изпълнения имат наглостта да претендират за морален коректив на управлението.


Виза за Гърция за руснаците: какво трябва да знаете 2019 - World Travel е туристически портал VRATRIPS.COM.\nВиза за Гърция за руснаците: какво трябва да знаете 2019\n2 Условия за регистрация и цената на гръцката виза\n3 Списъкът на документите за виза в Гърция (консулство в. \_ T Москва)\n4 Мултивиса за Гърция\n5 Визи за хора с увреждания\n6 Характеристики, които издават шенгенски визи\n7 Адрес на гръцкото консулство в Москва\n7.1 Адрес на визовия център в Москва\n8 Адрес на гръцкото консулство в Санкт Петербург\n8.1 Адресът на визовия център на Генералното консулство на Гърция през 2007 г. \_ T Санкт Петербург\nВсички граждани на Русия се нуждаят от регистрация, за да посетят Гърция Шенгенска виза. И от 14 септември 2015 г. условията за получаването му промени – сега кандидатите трябва да предадат биометрични данни до гръцкия визов център. Ако визата е получена преди тази дата, тя продължава да действа. Биометричните данни на всеки 5 години преминават следното категории туристи:\nВсички граждани с изключение на деца под 12 години;\nИздаване на нов паспорт за получаване на нова виза;\nПодаване на заявление за виза отново след отказ за издаване.\nУсловия за регистрация и цената на гръцката виза\nСредното изчистване на гръцката шенгенска виза в консулствата Санкт Петербург, Новоросийск и Москва отнемат 5 работни дни. Терминът зависи от отдалечеността на региона. Цената на виза за Гърция:\nЗа гражданите на Руската федерация, Молдова и Украйна (за възрастни) – 65 евро (вкл включително многократни визи);\nЗа деца под 12-годишна възраст, включени в РСР на родителите, – безплатно;\nЗа деца от 12 години, включени в РСР на родителя – 25 евро;\nЗа деца със собствени PCP – 25 евро;\nЗа хора с увреждания – безплатно;\nЗа граждани на Република Беларус с напускане на Минск или Москва – 100 евро;\nЗа деца под 12 години (граждани на Беларус) – 35 евро;\nЗа други чуждестранни граждани – 100 евро;\nЗа деца под 12 години (други чуждестранни граждани) – 35 евро.\nСписъкът на документите за виза в Гърция (консулство в. \_ T Москва)\nДа получат гръцка шенгенска виза в московското консулство Необходимо е да се съберат и представят следните документи:\nФормуляр за кандидатстване (попълнен и отпечатан);\nКопия от всички шенгенски визи (стари международни паспорти не са приети), паспорт и копия на първата страница;\nДве цветни снимки с размери 3,5 × 4,5 или 3 × 4;\nКопия от всички попълнени страници на паспорта на гражданин на Руската федерация;\nФинансови гаранции: свидетелство за заетост, банково извлечение, за неработни – извлечение от банката (за предпочитане с движение на средства през последните 3 месеца) или спонсорство.\nМултивиса за Гърция\nВъв всички консулства на Гърция туристите имат възможност да се сдобият многократна шенгенска виза за период от шест месеца до 1 година или повече. Можете да посетите страната няколко пъти без нея. събират пакет от документи, така че ползите от такова разрешение за влизане са очевидни. Време и списък на документите идентичен с издаването на обикновена еднократна входна виза. Решение относно издаването или неподаването на мултивиза приема консулството. Въпреки това има фактори, които влияят например на положително решение няма нарушение на визовия режим, наличието на гръцки визи миналото и тяхната продължителност.\nВизи за хора с увреждания\nЗа инвалидни визи за Гърция се открива безплатно във всички консулства на територията на Руската федерация. Решението във всеки случай се взема персонал на консулството За потвърждение трябва да прикачите сертификат от компетентните органи.\nХарактеристики, които издават шенгенски визи\nПроцедурата за издаване на гръцки шенгенски визи има някои характеристики, които трябва да се вземат предвид от туристите:\nГенералното консулство си запазва правото да не го прави мотивират причината за отказ за издаване на виза или за забавяне. при откриване на грешка или в случай на отказ на пари и документи предоставени на консулството няма да бъдат върнати. Случаи на неуспех в гръцката виза е изключително рядка и се среща главно в отсъствието на потвърждение на финансови гаранции, неправилно изпълнение документи или регистрирани нарушения по време на предишни посещения в страните от Шенген. В случай на повреда обжалване;\nВ зависимост от спецификата на заявлението, центърът за кандидатстване за виза може поискайте допълнителни документи. Консулският персонал може поискайте оригиналния паспорт при връщане от Гърция или се обадете за интервю. Консулството не носи отговорност в случай ако туристът не е предоставил пълния пакет документи в необходимото крайни срокове;\nСъщо така обърнете внимание на факта, че в съответствие с Изменения на Кодекса за шенгенските граници от 2013 г. паспортът трябва да бъде издаден не повече от 10 години и действат най-малко 90 дни от датата на връщане;\nАко преди посещението си в Гърция се планира да посети друга страна от. \_ T паспорт, необходим за прикрепяне на пътни билети при кандидатстване за виза;\nКонсулският отдел на гръцкото посолство в Москва не приема документи на граждани от съседни страни (Армения, Грузия, Азербайджан, Казахстан) и документи на жителите на Ростов на Дон, Карачаево-Черкесия, Северна Осетия, Краснодарска територия, Ставропол, Кабардино-Балкария, Адигея – обслужва ги Гръцко консулство в Новоросийск. Жителите на Ленинград, Мурманска, Псковска и Архангелска области, Санкт Петербург и Карелия обслужва консулството в Санкт Петербург. Изключение – наличие на постоянна работа и регистрация в регионите, контролирано от консулството в Москва;\nПравилата за краткосрочен престой в Шенген са претърпели да се промени. Всеки пътник може да бъде в Гърция продължителност до 90 дни в период от 180 дни. Броенето се случва Обратен ред от деня на престоя. Следователно, когато планирате пътуването трябва да бъде отчетено преди 180 дни от всеки ден от престоя ви Шенгенска зона. След това изчислете общата продължителност предишни посещения за всеки период от 180 дни и проверка дали тази сума надхвърля 90 дни.\nЗа да изчислите законността на престоя, който можете да използвате онлайн калкулатор http://ec.europa.eu/dgs/home-affairs/what-we-do/policies/borders-and-visas/border-crossing/schengen_calculator_en.html\nРъководство за потребителя, Обяснение на Общите условия калкулатор и примери могат да бъдат намерени чрез справка http://ec.europa.eu/dgs/home-affairs/what-we-do/policies/borders-and-visas/border-crossing/docs/short_stay_schengen_calculator_user_manual_en.pdf\nАдрес на гръцкото консулство в Москва\nГенералното консулство на Гърция в Москва се намира на адрес: Ул. Спиридоновка, 14 (м. Барикадна, Пушкинская). Телефони: 8 (495) 539-38-40, 8 (495) 739-22-06.\nАдрес на визовия център в Москва\nКандидатстване за гръцка виза и издаване на готови паспорти индивидуални кандидати и туристически агенции в Москва произведена на бул. Никитски, сграда 17.\nНа 1 октомври 2016 г., времето за подаване и издаване документи. Подаване на документи от 09:00 до 16:00 часа, издаване на готови паспорти – от 12:00 до 16:00 часа.\nТелефони: 8 (499) 709-83-18, 8 (499) 703-38-62.\nАдрес на гръцкото консулство в Санкт Петербург\nГенерално консулство на Гърция в Санкт Петербург, намиращ се на адрес: ul. Ave. Чернишевски, 17. Телефони: 8 (812) 334-35-86.\nАдресът на визовия център на Генералното консулство на Гърция през 2007 г. \_ T Санкт Петербург\nСанкт Петербург, ул. Некрасов, д. 27.\nОт понеделник до петък, с изключение на национални и руски празници:\nПриемане на документи от 9-00 до 14-00\nИздаване на документи от 14-00 до 16-00


В днешно време е лесно да потънем в песимизъм, защото множество международни, национални и местни събития оцветяват мислите ни в тъмни тонове. В такава ситуация, възможно ли е и имаме ли изобщо основания да бъдем оптимисти? Не е ли това престъпление, абсолютна незаинтересованост спрямо тези, които страдат? И обратното -възможно ли е черните ни мисли и песимизмът да разрешат личните и професионални проблеми на тези, които ни заобикалят? Трябва ли от съчувствие към другите, ние също да изпаднем в депресия?\nОптимизмът може напълно да промени заобикалящата ни среда и контрола, който имаме върху случващото се. Оптимизмът ни дава твърдото убеждение, че в крайна сметка нещата ще се наредят, че нищо лошо не е завинаги и че ние определяме съдбата си. Той ни помага да мислим не за вчера, а за утрешния ден и за околните. И докато песимизмът ни изолира от другите, оптимизмът ни помага да сме по-отворени към тях.\nНачинът на действие на песимизма е прост: един провален проект, повтарящи се трудности, отрицателни новини, идващи отвън и за нула време попадаме в непрекъснат цикъл на липса на мотивация и енергия за каквото и да било, който се подхранва от самия себе си. Песимистът се чувства неспособен да действа, когато е изправен пред трудности, изпитва вина за всички грешки, независимо дали е отговорен за тях, самокритичен е и е убеден, че усилията му са безсмислени.\nОптимистът винаги оценява положителните и отрицателните страни на всяко събитие, неговите ползи и недостатъци, както и възможностите за развитие и подобряване на ситуацията. От тази гледна точка на него не му остава нищо друго, освен да определи действията, които трябва да предприеме, за да получи това, което желае. Когато има дългосрочни цели, той ги разделя на части, които му позволяват да оценява напредъка си. Поздравява се за малките победи по пътя и запазва способността си да доведе проекта до край.\nМоже да се твърди, че оптимизмът влияе върху личните ни и професионални способности, както и върху шансовете ни за успех във всичко, с което се захванем. Оптимизмът се свързва с емоционалната интелигентност и ни позволява да не обвиняваме за грешките си единствено себе си, а да търсим реалните причини, довели до тях.\nИзточник: Optimiste en temps de crise\nЕтикети: криза, оптимизъм\n3 Коментара на “Оптимист по време на криза”\nHa: 26 юли , 2010, 12:44\nПо време на криза човек задължително трябва да си подхранва оптимизма, иначе е загубен\nHa: 27 юли , 2010, 13:55\nдоста е трудно, човек падне ли веднъж в депресия и песимизъм после доста трудно излиза от това състояние, особено ако не му се случи нещо положително в живота\nHa: 27 юли , 2010, 18:30\n@климатици – Прав(а) си – трябва. Нали и аз това се опитвам да правя ;)\n@Съновник – Трудно е, но не е невъзможно. Просто понякога му трябва малко помощ, ако не успее да се справи сам.


Samsung Galaxy Note 4 - 160207 на супер цена от: 299.00 - Смартфони и\nКод: 160207 Статус - - Реновирани\nУпотребяван, но реновиран смартфон Samsung Galaxy Note 4. Смартфонът, който замени тефтерчето. Функционален, гъвкав и пъргав. Galaxy Note 4 се задвижв .....\nМодел: Galaxy Note 4\nПроцесор: Quad-core 2.7 GHz Krait 450 - Snapdragon 805\nЧипсет: Qualcomm Snapdragon 805\nВидео ускорител: Adreno 420 (Snapdragon 805)\nРазмер на дисплея: 5.7" инча (14.34cm)\nРезолюция на дисплея: 1440 x 2560 pixels\nРазстояние между точките: 518 ppi pixel density\nПредна камера: 3.7 MP, f/1.9, 22mm, 1440p@30fps, 1080p (HDR)\nКамера: 16 MP, f/2.2, 31mm\nGSM - SIM: GSM / HSPA / LTE\nУпотребяван, но реновиран смартфон Samsung Galaxy Note 4.\nСмартфонът, който замени тефтерчето. Функционален, гъвкав и пъргав.\nGalaxy Note 4 се задвижва от четириядрен Krait процесор, 3GB RAM памет и Adreno 420 видеоускорител, с които операционната система Android 6 работи безпроблемно.\nДисплеят е с размер 5,7 инча, със Super AMOLED технология и Quad HD резолюция, предоставящи ярка картина, прецизни цветове и висок контраст.\nМоделът разполага и с функцията Multi Window, с която можете да управлявате няколко приложения едновременно, като използвате прости жестове.\nУловете важните ви моменти и се насладете на ясни и чисти снимки, дори и в по-тъмни помещения, с помощта на 3,7-мегапикселовата предна камера и 16-мегапикселовата задна камера с оптична стабилизация на изображението.\nС "Fast Charging" функция, която според Samsung зарежда устройството от 0 до 50% за 30 минути.\n"S Pen" писалката е с повишена чувствителност на натиск, за да се възползвате максимално от писането или рисуването.\nБатерията е с 3220 mAh капацитет, с която може да изкарате цял работен ден, 32GB място за файлове и приложения, четец за пръстови отпечатъци и още много функции.


Каква рокля да изберете за парти? - Мода - - Jenite.bg\nНачало / Мода / Каква рокля да изберете за парти?\nпо статията работи: Калина Стоянова | 19.07.2018 | 13:00\nДантела или плетиво\nТози тип материя е интересен, можете да намерите много красиви рокли в този стил и идеалното място, където да ги покажете е на парти. Роклите без ръкави с дължина до коляното или малко над него са младежки и закачливи, а дантелата им придава необикновен чар.\nВечна класика и стил\nДа, това е малката черна рокля, която всички познаваме. Можем да се спрем на такава, но с малко по-интересна кройка - отворен гръб или по-дълбоко V-образно деколте. Изберете един акцент, не е нужно роклята да разкрива прекалено много. Малката черна рокля отива на всеки и се съчетава с всичко. Тя е най-добрият тоалет за парти.\nНебрежни райета, допиращи се в различни посоки, тези рокли имат своя летен чар. В зависимост от материята мога да бъдат и не толкова елегантни и лесно да се носят и в ежедневието. Най-добрата дължина за тях е под коляното или до глезена. Те са много младежки, удобни и красиви.